HCL
రూ.5వేలకోట్ల టర్నోవర్‌కు హిందూస్థాన్‌ కాపర్‌
న్యూఢిల్లీ, సెప్టెంబరు2: హిందూస్థాన్‌ కాపర్‌ లిమిటెడ్‌రూ.5వేలకోట్ల రాబ డులు సాధించేలక్ష్యంతో ఉంది. కంపెనీ లాభదాయకతపై ధీమాగా ఉన్న కంపెనీ 2020నాటికి ఐదువేల కోట్ల టర్నోవర్‌ను అధిగమించగలమని చెపుతోంది. కంపెనీ అధికారి ఒకరు మాట్లాడుతూ కంపెనీని నవరత్న హోదా వైపునకు తీసుకెళ్లేందుకు కృషిచేస్తామని, 2019-20నాటికి ఐదు వేల కోట్లు టవర్నోర్‌ సాధిస్తామని వెల్లడించారు. కంపెనీ సిఎండి సంతోష్‌ శర్మ మాట్లాడుతూ స్వల్పకాలిక, మధ్యకాలికంగా తమకుకొన్ని నిర్దిష్ట క్ష్యాలున్నాయని, స్వల్పకాలికంగా ఆస్తులపైనా, ఉద్యోగాలపైనే ఫోకస్‌ ఉంటుందని, తక్షణ రాబడులకు ప్రాధాన్యతనిస్తామన్నారు. స్థిరాస్తుల వినియోగంభారీగా పెంచుకునేం దుకు కృషిచేస్తామని, దీనివల్ల వచ్చే ఒక్క ఏడాదిలోనే భారీ రిటర్నులు సాధించగలమని చెప్పారు. 2016-17లో హెచ్‌సిఎల్‌ టర్నోవర్‌ రూ.1216కోట్లుగా ఉంది. నికరలాభం 62.17 కోట్లుగా ఉంది వచ్చే ఆరునెలల్లో భారీ రిటర్నులు సాధించేందుకు అవసరమైన ప్రాజెక్టులు చేతిలో ఉన్నట్లు సిఎండి వివరించారు. కంపెని ఘటశిలప్రాజెక్టు సామర్ద్యం 18,500 టన్నుల నుంచి 25వేల టన్నులకు పెంచుతామని, ఇందుకు సంబంధించి తాము ఐదువేల కోట్లు వచ్చే కొన్నేళ్లలో పెట్టుబడులు పెడతామని వివరించారు.